અગોચર મનની સૌથી મોટી અજાયબી એટલે સપનાં. દુનિયાની કોઇ વ્યક્તિ એવી ન હોય, જેને સપનાં ન આવતાં હોય. સપનાં સપનાં બહુ ઓછી વખત સાકાર થતાં હોય છે. સપનાંનું પણ મોટું શાસ્ત્ર હોય છે. ક્યારે કેવું સપનું આવે છે તેના પર તે સપનું સાચું ઠરવાનો આધાર રહે છે. જો કે સપનાં તો દરેક રોજ જોતા જ હોય છે, પણ એમાંનાં કેટલાં સપનાં યાદ રહેતાં હોય છે? ઘણાં ખરાં સપનાં યાદ ન રહે એવું મોટેભાગે બનતું હોય છે. આમ છતાં સપનાંનાં રહસ્યોનો તાગ વિજ્ઞાન પણ પામી શકતું નથી એવું એ અભિનવ માનસશાસ્ત્ર છે. વિજ્ઞાન એને મગજમાંની કેમિકલ બેલેન્સિંગ સિસ્ટમનું પરિણામ કહે છે. મગજમાંનાં કેમિકલ્સમાં અસમાનતા સર્જાય ત્યારે સપનાં આવતાં હોવાનું પણ એક તારણ છે. ક્યારે-કેવાં સપનાં આવે તો એ સાચાં પડી શકે કે ન પડી શકે તે માટેનું અર્થઘટન હોય છે.